Nyeste Skilderie af Kiøbenhavn, 1825-01-15
Uden al Jndledning vil jeg kortelig gjennemgaae først den Recension af "Kors og Psalter, hvis Forfatterskab De har maattet vedkjende Dem, dernæst den Erklæring, hvortil De har fundet Dem foranlediget ved mit Sendebrev til Herr Prof. Müller, og skal jeg i følgende Linier beflitte mig paa en Rolighed, Alvorlighed og Grundighed, der, som jeg tør haabe, ikke skulle lade Dem Noget tilbage at ønske. De begynder Recensionen med at vise, hvorlunde vor almindeligbrugte Psalmebog ikke svarer til sin Bestemmelse; udleder deraf, hvormegen Trang vi have til en bedre Samling af Psalmer; mener, at Denne bedst kunde bringes tilveje, naar en from og forstandig christelig Digter vilde bearbeide vore gode gamle Palmer, og selv lægge Nogle til, omtvivler dog derhos, hvorvidt Herr Pastor Grundtvig, som har lovet noget Lignende i Fortalen til sit Digt Nytaarsmorgen, vil kunne udføre dette Arbeide med Held og til sand Opbyggelse. Og her troer De nu, at være kommen til det Punkt, hvorfra De bedst kan vurdere "Kors og Psalter", hvis Værdie, som De mener, især maa beroe paa, hvorvidt Samme kan ansees for et passende Bidrag til at afhjælpe den omtalte Trang til gode Psalmer. En Smulle forrykt tillade de mig at kalde denne Indgang. Thi De forrykker virkeligen mit Standpunkt paa en ganske utilbørlig Maade. Et Exempel vil vise det klarest. En Mand ha opført en Privatbygning, som stander ulastet et Aar tilende. Da falder det en Architekt ind, at fælde en Dom derover, eller rettere, at dom fælde Den, og han kommer nu anstigende med disse Præmisser: Det var vistnok ønskeligt, om Staden maatte vorde forsynet med flere Kirker, da saavel Folkemængden, som Attraa efter Deeltagelse i den offentlige Gudstjeneste, tiltager jo længer jo mere. Dette finder jeg passende at bemærke, før jeg begynder at omtale det Huus, jeg egentligen vilde anmelde (o: nedrive. Thi herved er jeg kommen til det Punkt, hvorfra jeg bedst kan vurdere den private, ifjor i gaden opførte Bygning, hvis Værd især maa beroe paa, hvorvidt Den kan ansees for et passende Bidrag til at afhjælpe Stadens Trang til Kirker. Er dette Exempel tydeligt nok: Eller vil De have et, som ligger Dem nærmere, Velan; De har udgivet en Lærebog i Religionen. Hvad vilde De nu dømme om mig, hvis jeg fremtraadte som Dens Recensent, og indledte min Fordømmelsesdom derover med den Yttring, at bemeldte Lærebogs Værd især maatte beroe paa, hvorvidt Den kan afhielpe vor Literaturs Mangel paa gode Prækener, Thi det er vist og sandt, at jeg aldrig har yttret, og aldrig tænkt, ved Kors og Palter, at levere noget Bidrag til en Psalmebog. Og om jeg end aldrig udtrykkeligen havde erklæret mig derover, vilde dog en upartisk Dommer ved første Blik i Bogen overtyde sig om, at dette ikke kunde være Dens Tendents. Men da jeg har afgivet en saadan Erklæring, som gjør det kundbart, at Skriftet kun har adskillige Christnes Ønske, i en Samling at eje de i Andagtstimerne og i Tidsskriftet "for Christne "adspredte Digte, at takke for sin Tilværelse, da fremdeles De, Herr Fogtmann, har læst denne Erklæring, og endda underlægger mig et aldeles falsk Standpunkt, hvoraf De end- ogsaa gjør Bogens Værd afhængigt: maa De finde Dem i, at Man, efterat have seet Dem bortkaste al Sanddruhed, kaster Deres Recension bagefter. Allerede hermed kunde Recensionen være affærdiget, men jeg vil, uagtet De er langtfra at være billig mod mig, indrømme Dem Mere, end billigt er, idet jeg nærmere belyser Den. Ventet havde jeg forvist, at de Linier, der, istedetfor en Fortale, findes for i Bogen, skulde have forebygget al Mistydning. Jeg beder deri; Gudville beskjerme Det, som er "Hans Eget, og udslette Alt, hvad Miter." Tydeligere kunde jeg dog ikke erklære, hvor aldeles jeg ønskede, at have arbeidet i Herrens Navn, hvorlidet jeg tilskrev mig selv Noget af det Gode, som fandtes i Bogen, hvor villigen jeg derimod erkiendte det Ufuldkomne deri at være min egen Skrøbeligheds Gierning. Men, netop disse Yttringer maa give Dem, Herr Fogtmann, Stof til de mest krænkende Beskyldninger. De siger nemlig: Saaledes at spille med det Hellige, er det Samme som at spotte dermed, ja, vel endnu værre."